b'\n_START_ARTICLE_\nEn natt\n_START_PARAGRAPH_\nEn natt er en norsk TV-serie fra 2018, laget av \xc3\x98ystein Karlsen og Kristopher Schau, etter en id\xc3\xa9 av Zak Shaikh og Steve Waverly. Serien er spilt inn p\xc3\xa5 norsk og engelsk, og vises i Norge p\xc3\xa5 NRK. Serien f\xc3\xb8lger et par som m\xc3\xb8tes til blind date i f\xc3\xb8rste episode, og avsluttes n\xc3\xa5r daten er ferdig i tiende episode. Handlingen foreg\xc3\xa5r stort sett p\xc3\xa5 Gr\xc3\xbcnerl\xc3\xb8kka og langs Akerselva. Daten varer fra 20.00 til 01.00, mens f\xc3\xb8rste sesong av serien har en lengde p\xc3\xa5 litt over fire timer._NEWLINE_I den norsk- og svenskspr\xc3\xa5klige utgaven er det MyAnna Buring og Anders Baasmo Christiansen som spiller hovedrollene som \xc2\xabElisabeth\xc2\xbb og \xc2\xabJonas\xc2\xbb. I den engelskspr\xc3\xa5klige utgaven har G\xc3\xadsli \xc3\x96rn Gar\xc3\xb0arsson rollen som \xc2\xabJonas\xc2\xbb._NEWLINE_Serien ble nominert til fire priser foran Gullruten 2018: beste dramaserie, beste kvinnelige og mannlige skuespiller (MyAnna Buring og Anders Baasmo Christiansen) og beste regi TV-drama (\xc3\x98ystein Karlsen).'